**Anexa nr. 2** la regulament

**ACORD**

**de confidențialitate și garanție a prelucrării datelor cu caracter personal**

Subsemnatul(a), ....................................................., născut(ă) în .............................................., județul ........................., la data de ............................, posesor/posesoare al/a C.I./B.I. seria ...... nr. ................, eliberat(ă) de ........................................... la data de ............................, cu domiciliul stabil în localitatea .........................................................., județul ........................................, str. ............................................................... nr. ............, bl. .........., sc. ........., et. ......, ap. ........, în calitate de ............................. al Comisiei electorale teritoriale ................................/Comisiei Electorale Centrale, cu privire la alegerile desfășurate conform calendarului electoral, am fost informat(ă) cu privire la specificul activității pe care urmează să o desfășor în cadrul comisiei și am luat cunoștință de prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și de prevederile legale privind păstrarea confidențialității tuturor datelor cu caracter personal. Mă angajez să păstrez cu strictețe confidențialitatea tuturor datelor și informațiilor despre membrii Colegiului Dieteticienilor din România (CDR) și a documentelor acestora ce mi-au fost sau îmi vor fi încredințate, să respect întocmai normele cu privire la evidența, manipularea, păstrarea și furnizarea informațiilor, a datelor și a documentelor. Sunt confidențiale următoarele informații referitoare la:

* datele personale ale membrilor CDR;
* documentele din dosarul de candidatură;
* datele personale cu care intru în contact în cadrul procedurii de alegeri desfășurate în cadrul colegiului teritorial/național;
* orice alte date sau documente care conțin informații sensibile despre o persoană sau date cu caracter personal.

Următoarele situații exonerează de răspundere partea care le invocă:

* informațiile erau deja cunoscute înainte de a fi obținute de membrul comisiei electorale;
* membrul comisiei electorale a fost obligat în mod legal să dezvăluie informația.

Mă angajez să aplic măsurile tehnice și organizatorice adecvate pentru protejarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, în special dacă prelucrarea respectivă comportă transmisii de date în cadrul unei rețele, precum și împotriva oricărei alte forme de prelucrare ilegală.

Sunt conștient(ă) că, în cazul în care voi încălca dispozițiile legale privind confidențialitatea asupra activității desfășurate, prin divulgarea oricăror date și informații, voi răspunde potrivit legii.

Data, Semnătura,

………………….. …………………..